„Coronavirusul a fost o alarmă falsă globală!” Scandal în Germania după un raport făcut de Ministerul de Interne: „Pericolul Covid-19 a fost supraestimat!”
Pandemia de coronavirus i-a surprins pe italieni și pe spanioli, unde decesele au fost numeroase, însă și în Germania au fost probleme după ce aproape 9.000 de oameni au murit în urma infectării cu COVID-19.
Acum, Germania trece printr-un scandal mare, după ce un raport al Ministerului de Interne a ajuns în media, concluzia fiind că pandemia de coronavirus a fost doar o alarmă falsă.

Raportul subliniază că majoritatea celor care au murit infectați cu COVID-19 oricum ar fi decedat din cauza comorbidităților de care sufereau.

Raportul nemților: „Coronavirusul a fost o alarmă falsă!”
„Pericolul Covid-19 a fost supraestimat: probabil, în niciun caz, pericolul prezentat de noul virus nu a depăşit nivelul normal. Oamenii care mor de Covid-19 sunt în esenţă cei care ar muri statistic anul acesta, deoarece au ajuns la sfârşitul vieţii, iar corpurile lor slăbite nu mai pot face faţă stresului zilnic aleator (inclusiv cei aproximativ 150 de viruşi aflaţi în prezent)

La nivel mondial, în trei luni, nu au fost mai mult de 250.000 de decese din cauza Covid-19, comparativ cu 1,5 milioane de decese (25.100 în Germania) în timpul valului de gripă 2017/18

Pericolul este, evident, nu mai mare decât cel al multor altor virusuri. Nu există nicio dovadă că aceasta a fost mai mult decât o alarmă falsă. Un reproş ar putea merge pe aceste linii: în timpul crizei Corona, statul s-a dovedit a fi unul dintre cei mai mari producători de Fake News”, este raportul Ministerului de Interne, care a ajuns în presa din Germania.

Publicarea raportului în mass-media a provocat un scandal uriaș în Germania, guvernul susținând că acesta ”ar fi opera unui singur angajat”.

Nemții au anunțat că au 348 de cazuri noi de coronavirus, în ultimele 24 de ore.

„Nu mi-am schimbat poziția legată de coronavirus. Consider că e o gripă normală, cu un marketing foarte bun”, a fost și opinia lui Bogdan Argeș Vintilă, antrenorul FCSB-ului, înaintea derby-ului cu CFR Cluj.

În Italia au murit 34.000 de oameni, iar Juventus și Milan au ținut un moment de reculegere în memoria victimelor coronavirusului, înaintea partidei din semifinalele Cupa Italiei.
[(('Noua Ordine Mondiala',), 54), (('Înșelăciune',), 122), (('Înșelăciune', 'Controlul populației'), 37), (('Supremația Românească',), 9), (('Remedii miraculoase',), 221), (('Reticență la vaccinare',), 260), (('Plandemic',), 181), (('Armă biologică',), 256), (('Satiră',), 270), (('Remedii miraculoase', 'Religie'), 47), (('Înșelăciune', 'Big Pharma'), 176), (('5G',), 67)]